kardosdrur/scandi-wiki huggingface dataset:
Jesper Laustrup Nielsen

Jesper Laustrup Nielsen (født 15. maj 1969), kendt som Kasi-Jesper eller Jesper "Kasi" Nielsen, er en dansk erhvervsleder, der på få år opbyggede KasiGroup, en distributionsvirksomhed inden for salg af smykker. I offentligheden er han nok mest kendt for sine sportssponsorater inden for håndbold og fodbold, idet KasiGroup med Nielsen i spidsen har sponsoreret fodboldklubben Brøndby IF samt håndboldklubberne Rhein Neckar-Löwen og AG Håndbold (fra sommeren 2010 AG København).

Jesper Nielsen begyndte sin karriere som leder af tankstationer og af discountbutikker, inden han forsøgte sig som smykkesælger i Tyskland omkring 2003-04. En aftale i 2005 om eneretten til at sælge smykker fra det danske firma Pandora på det tysksprogede marked blev begyndelsen til en eksplosiv vækst i det familiefirma, der fra starten af Nielsens forsøg på det tyske marked havde været fundamentet i hans salgsarbejde.

Som ung havde Jesper Nielsen spillet håndbold i den lokale klub i Glostrup Håndbold, og han har fortsat en stor entusiasme for både håndbold og fodbold, der tilbage i 2005 førte til, at KasiGroup på Nielsens foranledning indgik i et sponsorat for Brøndby IF, fra 2007 som hovedsponsor for superligaklubben. I Tyskland gik han tilsvarende ind og sponsorerede en bundesligaklub i håndbold, Rhein Neckar-Löwen. Nielsen ønskede også at sætte skub i håndbolden på den københavnske vestegn via et sponsorat af sin ungdomsklub, der i 2000 var blevet til AG Håndbold. Ideen var dels at få AG Håndbold op i toppen af dansk håndbold, dels at fungere som fødekilde til Rhein Neckar-Löwen.

Med F.C. Københavns økonomiske problemer, der blev kendt i slutningen af 2009, så Jesper Nielsen muligheden for at udleve sine håndboldambitioner på dansk grund og tog initiativet til en sammenlægning af F.C. København Håndbold og AG Håndbold i AG København, der trådte i kraft i sommeren 2010 med aktiemajoriteten ejet af KasiGroup. I juli 2012 gik AG København konkurs.

Efter exit fra tiden som forhandler af Pandora, har Jesper Nielsen haft forskellige forsøg på at stifte nye virksomheder der alle er gået konkurs. Heriblandt AG Håndbold (konkurs 2012), Endless Jewelry (konkurs 2016), Kasi ApS , Amazing Jewelry GmbH . Yderligere har han været involveret i retssager med høj offentlig bevågenhed, herunder flere sager mod SKAT og en voldgiftsag imod Pandora. Yderligere har han været i mediernes søgelys i forbindelse med en dom for ulovlige lån og efter Forbrugerrådet har advaret om anpartssalg i voldgiftsagen imod Pandora.

Bogudgivelser 
 "Sådan blev jeg Kasi-Jesper", Stemningshotellet, dec 2012

Eksterne henvisninger / kilder 

 "Kasi-Jespers milliard-eventyr" , epn.dk, 7. januar 2010
 

Erhvervsfolk fra Danmark
Vampire Weekend

Vampire Weekend er et amerikansk indie-rock band. 

De fire medlemmer i Vampire Weekend mødtes på Columbia University og spiller en musikalsk blanding af afrikansk populærmusik og amerikansk indie-rock, en stil de selv betegner som "upper west side soweto".

Gruppen udsendte i 2008 deres selvbetitlede debutalbum, der bl.a. indeholdt singlerne "Oxford Comma" og "A-punk", der af musikmagasinet Rolling Stone blev udnævnt til den fjerde bedste sang i 2008.

Bandnavnet, Vampire Weekend, er taget fra en film, som bandets frontmand Ezra Koenig lavede, mens han gik på universitetet.

Opfølgeren til debutalbummet hedder Contra og udkom d. 11. januar 2010.

Referencer 

Fra DR P3 playlistnyt
Har spillet på Roskilde Festival
Rockgrupper fra USA
Junior-VM i ishockey 1977

Juniorverdensmesterskabet i ishockey 1977 var det første officielle junior-VM i ishockey afholdt af International Ice Hockey Federation (IIHF). Inden da havde IIHF arrangeret tre uofficielle turneringer i 1974-76.

Turneringen blev spillet i Banská Bystrica og Zvolen i Tjekkoslovakiet i perioden 22. december 1976 til 2. januar 1977 og havde deltagelse af otte hold. Canada blev repræsenteret af klubholdet St. Catharines Fincups (de forsvarende Memorial Cup-mestre), mens de øvrige syv nationer stillede med deciderede landshold. De otte hold spillede en enkeltturnering alle-mod-alle, hvilket gav syv kampe til hvert hold.

Mesterskabet blev vundet af Sovjetunionen, som vandt samtlige sine kampe, mens sølvmedaljerne gik til Canada. Placeringerne af guldmedaljerne blev afgjort i en direkte duel mellem de to hold på mesterskabets sidste dag, hvor det sovjetiske hold vandt med 6-4. Bronzemedaljerne blev vundet af værtslandet Tjekkoslovakiet.

Resultater

Topscorere

All star-hold 

1977
Ishockey i 1976
Ishockey i 1977
Peter Mandelson

Peter Benjamin Mandelson, baron Mandelson (født 21. oktober 1953 i London) er en britisk politiker fra partiet Labour. Han var er landets erhvervsminister i 2008-2010 og vicepremierminister i 2009-2010.

Mandelson er uddannet i politologi, filosofi og økonomi fra St. Catherine's College ved Oxford University. 

Politisk begyndte han i 1970'erne i det britiske kommunistparti, men blev efter få år medlem af Labour. Han var fra 1979 til 1982 byrådsmedlem i Lambeth. Han blev i 1985 kommunikationsansvarlig i Labour og var blandt andet ansvarlig for partiets valgkampagne i 1987. På trods af en vellykket kampagne, lykkedes det ikke at vinde valget, og Mandelson forlod posten i 1990. I 1992 blev han opstillet til Underhuset i Hartlepool, og blev senere indvalgt.

Efter John Smiths død støttede han Tony Blair som partileder, hvilket førte til at han og Gordon Brown fik et anspændt forhold. Han var Blair-årene en af hovedarkitekterne bag moderniseringen af Labour, det såkaldte New Labour og var kampagneleder i 1997. Partiet oplevede en jordskredssejr. 

Mandelson blev først minister uden portefølje, men blev i 1998 handels- og industriminister. I oktober 1999 blev han minister for Nordirland, men blev tvunget til at gå af efter at det kom frem at forsøgte at få det britiske indenrigsministerium til at give en indisk forretningsmand, Srichanda Hinduja, britisk statsborgerskab. Fra 2004 til 2008 var han EU-kommissær med ansvar for handelsspørgsmål. Fra oktober 2008 var han været erhvervsminister i Gordon Browns regering, og siden 2009 tillige vicepremierminister (First Secretary of State). Han er i dag medlem af Overhuset som følge af, at han i 2008 blev adlet.

Eksterne henvisninger 

Europa-Kommissærer fra Storbritannien
Europa-Kommissærer 2004-2009
Britiske politikere fra Labour
Handelsministre fra Storbritannien
Britiske ministre for Nordirland
First Secretaries of State
Lord Presidents of the Council
Life peers
Fridag

En fridag er, som navnet antyder, en dag, hvor man har fri. Ordet kan bruges om fri fra arbejdet eller en igangværende uddannelse, men man kan også have en fridag fra andre projekter så som sine børn. En fridag er typisk enkeltstående, men kan få et mindre selskab af andre fridage. Er der tilstrækkeligt mange fridage på række, bliver de til sammen en ferie, og de enkelte dage bliver da kaldt feriedage. Der er ingen klare regler for ordbrugen.

Se også 

Dage
Sækkestol

En sækkesstol er en lukket beholder lavet af stof eller materialer med en konsistens lig stofs. Indmaden i stolen gør det muligt at give den en simpel form, så den enkelte kan side på sin individuelle måde.
Indmaden består ofte af Krøyerkugler, som er en fællesbetegnelse for små kugler af ekspanderet polystyren. Kuglerne kan være overfladebehandlet med forskellige kemikalier for at opnå forskellige egenskaber som formstabilitet eller brandhæmmende. 

Både materialerne til yderstoffet og krøyerkuglernes beskaffenhed kan variere rigtig meget, hvorfor der også ses store prisforskelle på sækkestole. Sækkestoles størrelse kan være som på billedet, men kan også være større eller mindre. Flere producenter laver desuden forskellige fantasifulde former ud over den traditionelle runde eller firkantede form.

Sækkestole bruges primært af mennesker, og kan – alt efter materialerne – bruges både indendørs og udendørs. Sækkestole anvendes nogle gange også som senge til dyr, bl.a. hunde.

Historie 
Sækkestolen er designet af et italiensk selskab Zanotta. Siden 1969 er sækkestole blevet et globalt anerkendt møbel. Den oprindelige sækkestol blev kaldt "il sacco", som var en pæreformet lædertaske fyldt med styrofoam-bønner, og den er stadig i produktion i dag.

Piero Gatti, Cesare Paolini og Franco Teodoro har fået anerkendelse for at være de oprindelige designere i Zanotta. Det siges, at de bemærkede, personalet ville sidde på poser fyldt med styrofoam i løbet af deres kaffe- og cigaretpauser.

Referencer

Eksterne henvisninger 

Stole
D'Estienne d'Orves-klassen

D'Estienne d'Orves-klassen er en klasse af korvetter (på fransk omtalt som Aviso) i brug i den franske marine efter lanceringen af Plan bleu, en plan som skulle forbedre den franske antiubådskrigsførelseskapacitet (ASW) og erstatte hen imod 32 aldrende skibe. Korvetternes opgaver i krigstid er antiubådskrigsførelse, hvor de under den kolde krig skulle bekæmpe sovjetisk ubådsaktivitet i Atlanterhavet, dog foretrak man at benytte de større skibe af Georges Leygues- eller Tourville-klassen på grund af den relativt svage sonar D'Estienne d'Orves-klassen var udrustet med. Skibene kan også benyttes til eskortetjeneste langt fra land (især i støtteoperationer til FOST). Klassen er bygget på et simpelt og robust design og er udstyret med et økonomisk og nemt vedligeholdt fremdrivningssystem samt et relativt kraftigt våbensystem for et skib sin størrelse. Skibenes nuværende opgaver består af suverænitetshåndhævelse, politimæssige opgaver såsom bekæmpelse af smugling, fiskerikontrol og søredning. Skibene er desuden berygtede for deres bevægelser i vandet i hårdt vejr, på grund af skibets lange og slange konstruktion.

Frankrig har bygget 20 enheder af denne klasse hvoraf 3 var med henblik på eksport. De franske enheder blev navngivet efter franske søhelte under 2. verdenskrig. Otte af disse enheder er siden blevet udfaset af La Royale, hvoraf seks er solgt til den tyrkiske flåde, hvor de er benævnt B-klassen. To enheder blev i 1970'erne bestilt af Sydafrika, men på grund af FN's våbenembargo mod Sydafrika, kunne handlen ikke gennemføres. Armada de la República Argentina købte de to sydafrikanske korvetter i 1978 og bestilte efterfølgende endnu en enhed i 1981. I Argentina er klassen benævnt Drummond-klassen.

De 9 resterende skibe i franske tjeneste skal efter planen have afmonteret deres tunge våben og omklassificeres som inspektionsskibe, hvorefter de skal erstatte patruljefartøjerne af P400-klassen.

Skibe i klassen

Trivia 
Under den argentinske invasion af South Georgia d. 3. april 1982 blev ARA Guerrico beskadiget af dysekanoner (en slags bazookaer) affyret af britiske marineinfanterister. 100 mm-kanonen og Exocet-ramper blev sat ud af spillet.

Referencer

Eksterne links 

 globalsecurity.org 
 p530-daphne.dk 

Krigsskibe fra Frankrig
Korvetter
Cheerleading

Cheerleading er en sport, hvor hold konkurrerer mod hinanden med koreograferede show. Rutinerne indeholder blandt andet dans, pyramidestrukturer, kast, hepperåb, spring, akrobatik og specielle armbevægelser. 

Cheerleadere optræder ofte ved sportsbegivenheder, blandt andet amerikansk fodbold og basketball. Derudover er der konkurrencer, hvor forskellige hold fra forskellige lande og byer, konkurrerer mod hinanden.

Danmarksmesterskaberne bliver afholdt omkring marts/april, hvor mange hold fra hele Danmark stiller op mod hinanden. Derfra kan man få chancen for at stille op til Europamesterskaberne,hvor flere hold fra hele Europa stiller op for at vise deres bedste rutine. 

Verdensmesterskabet bliver også afholdt, hvor Danmark har et landshold der stiller op. Landsholdet består af de bedste cheerleaders fra de forskellige hold i hele Danmark.

Til en cheerleadingkonkurrence er der forskellige kategorier, man kan stille op i. Alle kategorier er delt op i All Girl og Coed. All Girl er når det er et rent kvindehold der stiller op, og Coed er hvor det er et hold blandet af kvinder og mænd.

Eksterne henvisninger 

DAFF
Back From the Dead

Back from the Dead er det femte album af det amerikanske dødsmetal-band Obituary, som blev udgivet i 1997 gennem Roadrunner Records. Dette blev gruppens sidste album inden deres seks års lange pause. Back from the Dead var det første Obituary album som ikke blev produceret af produceren Scott Burns.

Spor 
 "Threatening Skies" – 2:19
 "By the Light" – 2:55
 "Inverted" – 2:53
 "Platonic Disease" – 4:06
 "Download" – 2:45
 "Rewind" – 4:03
 "Feed on the Weak" – 4:15
 "Lockdown" – 4:11
 "Pressure Point" – 2:25
 "Back from the Dead" – 5:12
 "Bullituary" (Remix) – (med DJene Diablo D og Skinner T) – (Obituary/Diablo D/Skinner T) – 3:43

Eksterne henvisninger 
 

Album fra 1997
Obituary-album
Mælkehat

Mælkehat (Lactarius) er svampeslægt, som tilhører Skørhat-ordenen. Svampene i slægten er mykorrhiza-dannere, og slægten er ret artsrig i Danmark med ca. 70 danske arter og ca. 400 arter på verdensplan. Mælkehatte er oftest relativt store og kraftigt farvede. De kraftige farver og det noget skøre kød gør dem nemme at genkende. De kendes fra skørhatte ved deres "mælkesaft", og at stok og hat oftest har lignende farver.

 Blå mælkehat

Henvisning 

Svampeslægter
Skørhat-familien
Trævlhat

Trævlhat (Inocybe) er svampeslægt, som tilhører Slørhat-ordenen. Svampene i slægten er mykorrhiza-dannere, og slægten er relativt artsrig i Danmark med ca. 65 danske arter. 

Svampeslægter
Bladhat-ordenen
Frozen in Time

Frozen in Time er det sjette album af det amerikanske dødsmetal-band Obituary, som blev udgivet i 2005 gennem Roadrunner Records. Albummet var det første i otte år siden Back From the Dead fra 1997.

Produceren Scott Burns sluttede sig til Obituary, og blev derved medproducer sammen med Mark Prator. Det var 11 år siden han sidst lavede noget med Obituary på deres album World Demise fra 1994. Dette blev også Burns sidste album med gruppen. Efter udgivelsen af Frozen in Time var Obituarys utilfredshed med Roadrunner vokset så meget, at de valgte at opsige deres kontrakt, og finde et nyt pladeselskab.

Spor 
 "Redneck Stomp" – 3:32
 "On the Floor" – 3:10
 "Insane" – 3:25
 "Blindsided" – 2:56
 "Back Inside" – 2:42
 "Mindset" – 3:54
 "Stand Alone" – 3:44
 "Slow Death" – 3:03
 "Denied" – 3:37
 "Lockjaw" – 4:13

Album fra 2005
Obituary-album
Don't Care

Don't Care er en EP af det amerikanske dødsmetal-band Obituary som blev udgivet i 1994 gennem Roadrunner Records. EP'ens to spor "Don't Care" og "Solid State" var begge indkluderet på det fjerde album World Demise. Der blev senere lavet en musikvideo til "Don't Care" som blev bandets første videohit.

Spor 
 "Don't Care" – 03:12
 "Solid State" – 04:39
 "Killing Victims Found" – 05:05

Referencer 

Album fra 1994
Obituary-album
Lomme

En lomme er en lille pose i klæder fx bukselomme, jakkelomme, skjortelomme, vestelomme eller trøjer. Lommer kan benævnes efter, hvor de sidder på tøjet fx baglomme eller sidelomme, eller efter deres anvendelse fx urlomme. I cowboybukser er lommerne ofte påsyet. I ældre litteratur bruges lommer også om en pose eller taske bundet om livet, dette kaldes nu en ”pengekat” eller ”rejsepung”.

Medicinsk bruges lomme om en lommelignende fordybning i vævet, som fx kan indeholde pus (betændelse).

Sammensatte udtryk 
Ting, der opbevares i lommen, benævnes efter denne, fx lommetørklæde, lommeur, lommeregner, lommepenge, lommebog, lommeflaske, lommelærke og lommekniv. I talemåder bruges lomme også fx lommesmerter og have penge på lommen.

Tyve der stjæler penge fra folks lommer kaldes lommetyve.

Beklædning
STS-98

STS-98 (Space Transportation System-98) var rumfærgen Atlantis 23. rumfærge-flyvning. Hovedformålet med rummissionen var at bringe det amerikanske modul Destiny til Den Internationale Rumstation.

Tre rumvandringer blev udført for at fuldføre arbejdet.

Besætning 
   Kenneth Cockrell (kaptajn)
   Mark Polansky (pilot)
   Robert Curbeam (missionsspecialist)
   Marsha Ivins (missionsspecialist)
   Thomas Jones (missionsspecialist)

Missionen 

Hovedartikler:

Eksterne henvisninger 
 STS-98  NASA 
 STS-98 Mission Summary NASA 
 ISS Assembly Mission 5A NASA 
 Tag med til ISS  Dansk Rumfart nr. 54 – maj-september 2002

Rumfærgeprogrammet
Den Internationale Rumstation
Sevel

Sevel er en landsby i det nordlige Vestjylland med . Sevel er beliggende seks kilometer øst for Vinderup. Der er 19 kilometer til Skive, 21 kilometer til Struer og 22 kilometer til Holstebro.

Byen ligger i Region Midtjylland og hører til Holstebro Kommune. Sevel er beliggende i Sevel Sogn, og i Sevel ligger sognets kirke, Sevel Kirke.

Kilder 

Byer i Holstebro Kommune
S-togsstationer

Den danske S-bane er et net af nærbaner, der betjener Storkøbenhavn. Den første del åbnede i 1934. Nettet er udvidet løbende og omfatter foruden en central del 6 radiale baner samt en tværgående bane. Det betjenes af 7 linjer og har 86 stationer i brug, hvoraf de fleste ligger i Region Hovedstaden; de øvrige, alle på Køge Bugt-banen, ligger i Region Sjælland.

Stationer 
Denne liste indeholder alle nuværende stationer på S-banen. Ud for hver station er angivet den eller de linjer, der betjener den mandag-fredag, og kommunen og takstzonen, den er beliggende i.

Nedlagte stationer

Nedlagte stationer før S-togene 
Følgende stationer lå på senere S-banestrækninger men blev nedlagt før eller i forbindelse med indførelse af S-tog på de pågældende strækninger. Stationer hvor der argivet en - i feltet med zoner blev nedlagt før HT's indførelse af zonetakstsystemet i 1975.

Eksterne henvisninger 
 DSB S-tog
Sønder Nissum

Sønder Nissum er en landsby i det nordlige Vestjylland med . Sønder Nissum er beliggende nær Vesterhavet lidt syd for Nissum Fjord og 10 kilometer syd for Thorsminde. Fra byen er der 33 kilometer mod øst til Holstebro og 31 kilometer mod syd til Ringkøbing.

Byen ligger i Region Midtjylland og hører til Holstebro Kommune. Sønder Nissum er beliggende i Sønder Nissum Sogn.

I den vestlige ende af landsbyen findes Sønder Nissum Kirke.

Kilder 

Byer i Holstebro Kommune
Byer og bydele med genforeningssten
Staby

Staby er en landsby i det nordlige Vestjylland med . Staby er beliggende nær Vesterhavet og Nissum Fjord samt Husby Sø og Nørresø. Byen er beliggende syv kilometer sydøst for Sønder Nissum og fem kilometer vest for Ulfborg. Der er 27 kilometer mod nordøst til Holstebro og 23 kilometer mod syd til Ringkøbing.

Byen ligger i Region Midtjylland og hører til Holstebro Kommune. Staby er beliggende i Staby Sogn.

I byens østlige kant ligger folkeskolen Staby Skole og børnehaven Børnehuset Lærkereden.

Øst for byen ligger også efterskolen Staby Efterskole.

Kilder 

Byer i Holstebro Kommune
Byer og bydele med genforeningssten
Store Kattinge Sø

Store Kattinge Sø ligger øst for Kattinge ved den sydlige ende af Roskilde Fjord på grænsen mellem Lejre og Roskilde Kommune. Søen opstod sammen med 
Lille Kattinge Sø i 1300-tallet da man anlagde en dæmning tværs over en fjordarm syd for Kattinge Vig i forbindelse med opførelsen af Nebbe Slot. I 1750-erne etableredes en sluse i dæmningen, og man anlagde en vandmølle der senere blev til Kattinge Værk. Igennem tiderne er vandkraften anvendt til stampemølle, grynmølle og i forbindelse med en cellulosefabrik.

Store Kattinge Sø har et areal på 71 ha og ejes sammen med hovedparten af Lille Kattinge Sø, i alt 86 ha af Skov- og Naturstyrelsen. Søen er lavvandet med en dybde på kun omkring 1 meter, og vandet er 
uklart på grund af stort næringsstofindhold og stor algevækst i søerne. Søerne er omkranset af rørskove der høstes til stråtag. Gennem begge søer løber Kornerup Å, som afvander et område på omkring 125 km2, og som årligt tilfører fjorden omkring 50 millioner m3 vand . 

Kattinge søerne blev fredet i 1980, og er en en del af Roskilde Fjord Vildtreservat, og er desuden udpeget som EU-fuglebeskyttelsesområde og er en del af Natura 2000-område 136 Roskilde Fjord og Jægerspris Nordskov .
Kattinge Sø er i vinterhalvåret en af Nordeuropas største rastepladser for Troldænder; op mod 30.000 hviler i søen, efter fouargering i fjorden om natten. Også store stæreflokke bruger rørskovene som overnatningsplads.

Eksterne kilder/henvisninger 

Fredede arealer i Danmark
Søer i Lejre Kommune
Søer i Roskilde Kommune
Søer på Sjælland
Stationer på Københavns Metro

Undergrundsbanen Københavns Metro består af 39 stationer fordelt på banens linje M1, M2, M3 Cityringen samt M4. 

Banen betjener de centrale dele af København og Frederiksberg, samt Amager. Den første del åbnede 19. oktober 2002 og blev fulgt af yderligere etaper frem til 2007. Banen består af en central del fra Vanløse til Christianshavn og 2 afgreninger herfra videre ud på Amager til hhv. Vestamager og Lufthavnen ved Københavns Lufthavn, Kastrup. De fleste stationer ligger i Københavns og Frederiksberg Kommuner. To stationer, begge på Østamagerbanen, ligger i Tårnby Kommune.

En ny bane, Cityringen M3 åbnede 29. september 2019. Cityringen er en ringbane under København og Frederiksberg med 17 stationer, hvoraf Frederiksberg og Kongens Nytorv er omstigning til de hidtidige metrolinjer, M1 og M2. Nordhavnsmetroen, en afgrening fra Østerport på Cityringen til Orientkaj, omfatter 2 stationer og er en del af M4, som desuden benytter samme tunnel som Cityringen fra Østerport Station til Københavns Hovedbanegård. Nordhavnsmetroen åbnede 28. marts 2020.

En yderligere afgrening er planlagt fra København H til Ny Ellebjerg med fem nye stationer og forventet åbningsår i 2024. Denne vil ligesom Nordhavnsmetroen blive del af M4.

Stationer 
Denne liste indeholder alle nuværende og planlagte stationer i Metronetværket. Ud for hver station er den eller de linjer, der betjener den, og kommunen og takstzonen, den er beliggende i.

Eksterne henvisninger 

 Metro
Josh Zuckerman

Joshua Ryan "Josh" Zuckerman (født 1. april 1985) er en amerikansk skuespiller, der muligvis bedst er kendt for sin rolle som Ian i teenagekomediefilmen Sex Drive fra 2008. 

Zuckerman blev født og voksede op i byen Los Altos i Californien i USA, hvor han gik på Bullis-Purisima Elementary School.

Han flyttede til Los Angeles i Californien for at starte en skuespillerkarriere efter at have færdiggjort 7. klasse på Egan Junior High School.

Han gik også på The Buckley School i Sherman Oaks, Los Angeles, Californien og starte i 2003 på Princeton University.

Fjernsyn 
 Kyle XY – Mark

Gæsteroller 
 The West Wing – Billy Fernandez; optrådte i 1 episode (2001)
 NYPD Blue – James 'Swirly' Kilik; optrådte i 2 episoder (2002)
 House M.D. – Keen Student; optrådte i 1 episode (2005)
 Standoff – Cary Steckler; optrådte i 1 episode (2007)
 Close to Home – Ben Murphy; optrådte i 1 episode (2007)
 CSI: Miami – Leo Donwel; optrådte i 3 episoder (2007)
 Boston Legal – Michael Scanlon; optrådte i 1 episode (2007)
 Desperate Housewives – Eddie Orlofsky; optrådte i 11 episoder (2009-2010)
 90210 – Max Miller; optrådte i 3 episoder (2011-?)

Film 
 Return to the Secret Garden – Timothy
 Austin Powers in Goldmember – Young Dr. Evil
 Feast – Hot Wheels
 'Twas the Night – Danny Wrigley (Disney Channel film)
 I Was a Teenage Faust – Brendan Willy
 Pretty Persuasion – Josh Horowitz
 Surviving Christmas – Brian Valco
 Sex Drive – Ian

Eksterne henvisninger 
 

Skuespillere fra USA